
MUNICIPIUL TIMIŞOARA

DIRECȚIA
PATRIMONIU
NR. SC2022-12548/20.05.2022
RAPORT DE SPECIALITATE
privind aprobarea  Procedurii  pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale fără avizul conform al ministrului educaţiei.

    
 Având în vedere Referatul de aprobare cu nr. SC2022-12548/20.05.2022 al Primarului Municipiului Timişoara şi Proiectul de hotărâre privind aprobarea Procedurii pentru  schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale fără avizul conform al ministrului educaţiei.
    
 Facem următoarele precizări:
  
Terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale, conform prevederilor art.  112 alin 2  din  Legea educației nationale  nr. 1/2011 și sunt înregistrate în evidența contabilă  a mijloacelor fixe a Municipiului Timișoara.

    
Unele imobilele  mai sus menţionate  pot rămâne  disponibile  din lipsă de elevi, comasării sau dizolvări  a unor  unități de învățământ, acestea putând  fi închiriate, date în administrare sau în  folosinţă gratuită, la solicitarea unor instituții  publice, asociatii, fundații, O.N.G.-uri persoane juridice, în condițiile legii.
   
La  art.108 din  OG  nr.57/2019 privind codul administrativ se prevede;

 ”Consiliile locale şi consiliile judeţene hotărăsc, în condiţiile prevăzute în partea a V-a a prezentului cod, ca bunurile ce aparţin domeniului public sau privat, local sau judeţean, după caz, să fie:
a)date în administrarea instituţiilor publice şi regiilor autonome din subordinea unităţii administrativ-teritoriale care le are în proprietate;
b)concesionate;
c)închiriate;
d)date în folosinţă gratuită instituţiilor de utilitate publică;
e)valorificate prin alte modalităţi prevăzute de lege.”
   
 În cazul, în care există solicitări  de  atribuire  a unor  astfel de imobile, acestea  sunt analizate  de Comisia de analiză a spaţiilor temporar disponibile situate în  imobilele instituţiilor şcolare şi medicale aflate în proprietatea Municipiului Timişoara, constituită în baza HCL nr. 171/11.05.2021, care își dă acordul pentru  darea în administrare/folosință gratuită /închiriere, propune schimbarea destinației stabileşte perioada de dare în administrare/ folosință gratuită/ închiriere, în condițiile  legii, propunerile comisiei fiind  supuse spre aprobare Consiliului Local al Municipiului Timişoara.

    
Până la data de 11.11.2021, închirierea, darea în administrare/folosință gratuită a imobilelor / părții din imobile rămase disponibile  s-a realizat prin  hotărâre  de consiliul local  cu avizul  conform  al Ministerului Educației de  schimbare destinației  a spațiului respectiv conform  prevederilor art.112 alin 6 din Legea Educației Naționale  nr. 1/2011 și a Ordinului Ministerului Educației  nr. 5.819 din 25 noiembrie 2016 privind aprobarea procedurii de elaborare a avizului conform pentru schimbarea destinaţiei bazei materiale a instituţiilor şi unităţilor de învăţământ preuniversitar de stat, precum şi condiţiile necesare acordării acestuia.
      ” Art.112 alin 6): Schimbarea destinaţiei bazei materiale a instituţiilor şi unităţilor de învăţământ preuniversitar de stat se poate face de către autorităţile administraţiei publice locale numai cu avizul conform al ministrului educaţiei naţionale.”

       Prin Legea nr. 271 din 11.11.2021  publicată în monitorul oficial  nr. 1085 din 12 noiembrie 2021,  art. 112    din Legea educaţiei naţionale nr. 1/2011  a fost  modificat și completat    astfel:

 (6) Schimbarea destinaţiei bazei materiale şi a terenului folosit de instituţiile şi unităţile de 
învăţământ preuniversitar de stat se poate face pentru orice tip de activitate, în primii 3 ani calendaristici de la întreruperea activităţii educaţionale, de către autorităţile administraţiei 
(6^2) Schimbarea destinaţiei bazei materiale şi a terenului folosit de instituţiile şi unităţile de 
învăţământ preuniversitar de stat se poate face după primii 3 ani calendaristici de la întreruperea activităţii educaţionale, de către autorităţile administraţiei publice locale, fără avizul conform al ministrului educaţiei.
(6^3) În cazul în care, după schimbarea iniţială a destinaţiei bazei materiale şi a terenului, 
activitatea educaţională se poate relua, existând solicitări în acest sens din partea comunităţii locale sau a inspectoratului şcolar judeţean/Inspectoratului Şcolar al Municipiului Bucureşti, fiind îndeplinite criteriile specifice pentru deschiderea unei unităţi de învăţământ preuniversitar de stat, autorităţile administraţiei publice locale sunt obligate să reamenajeze şi să readucă imobilul la standardele necesare desfăşurării activităţii educaţionale sau să asigure un alt spaţiu în acest sens, conform legislaţiei specifice şi prevederilor administrative care reglementează aceste aspecte.
    
Procedura privind elaborarea avizului conform pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat, în primii 3 ani calendaristici de la întreruperea activităţii educaţionale, precum şi condiţiile necesare acordării acestuia prevăzută la alin 6 al art 112 din  Legea educaţiei naţionale nr. 1/2011 modificată și completată, a fost aprobată prin Ordinul  Ministerului educației  nr.  6.031 /31.12 2021.
Schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat după primii 3 ani calendaristici de la întreruperea activităţii educaţionale, se poate face  de către  autoritatea publică locală, fără avizul conform al ministrului educaţiei, comform  prevederilor alin (6^2)  al art. 112 din  Legea educaţiei naţionale nr. 1/2011, drept pentru care  este necesar  ca la nivel local să  existe  o procedură  de schimbare a destinației imobilelor în care nu se mai  desfășoară activităţii educaţionale de peste 3 ani calendaristici, aprobată  prin hotărârea  Consiliului Local.
    
Prin  procedura  de schimbare a destinației de către autoritatea administraţiei publice locale, fără avizul conform al ministrului educaţiei  se reglementează:

a). condiţiile pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat, după primii 3 ani calendaristici de la întreruperea activităţii educaţionale;

  
b).stabilirea perioadei pentru schimbarea destinației bazei materiale și a terenului folosit de instituţiile şi unităţile de învăţământ preuniversitar de stat, după primii 3 ani calendaristici de la întreruperea activităţii educaţionale în funcție de tipul activității ce se va desfășura; 

 c).documentele care stau la baza inițierii proiectului de hotărâre de consiliul local pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat, după primii 3 ani calendaristici de la întreruperea activităţii educaţionale.

   
 Draftul procedurii privind schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale, fără avizul conform al ministrului educaţiei, a fost analizat în ședința din data de 12.05.2022 de către Comisia de analiză a spaţiilor temporar disponibile situate în  imobilele instituţiilor şcolare şi medicale aflate în proprietatea Municipiului Timişoara, constituită în baza HCL nr. 171/11.05.2021.
  
Conform Procesului  verbal  din data de 12.05.2022 anexă la prezentul raport, Comisia de analiză a spaţiilor temporar disponibile situate în imobilele instituţiilor şcolare şi medicale aflate în proprietatea Municipiului Timişoara a parcurs draftul  procedurii, anexă la procesul verbal,  din care a fost eliminat  pct.2 și pct 5 al art. 10. la propunerea  președintelui al comisiei. Membrii comisiei   au fost  de acord cu draftul de procedură  modificat.
    
În aceste condiții  se impune  supunerea spre aprobarea Coniliului Local  a procedurii  pentru   schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale fără avizul conform al ministrului educaţiei, prevăzută în Anexa la prezentul raport.
          Având în vedere  cele  expuse mai sus  apreciem că proiectul  de  hotărâre  privind aprobarea  procedurii pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale, fără avizul conform al ministrului educaţiei, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara. 

